CELEX: 
Language: fi
Date: 2020-08-31 00:00:00
Title: KOMISSION DELEGOITU ASETUS (EU) …/…, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 25 artiklan muuttamisesta asiakkaan toiveiden mukaan sekoitettujen maalien osalta

EUROOPAN
                           KOMISSIO
                                                   Bryssel 31.8.2020
                                                   C(2020) 5759 final
                     KOMISSION DELEGOITU ASETUS (EU) …/…,
                                     annettu 31.8.2020,
   aineiden ja seosten luokituksesta, merkinnöistä ja pakkaamisesta annetun Euroopan
    parlamentin ja neuvoston asetuksen (EY) N:o 1272/2008 25 artiklan muuttamisesta
                 asiakkaan toiveiden mukaan sekoitettujen maalien osalta
                          (ETA:n kannalta merkityksellinen teksti)
FI                                                                                   FI
 ---pagebreak---                                                   PERUSTELUT
   1.         DELEGOIDUN SÄÄDÖKSEN TAUSTA
   Asetuksen (EY) N:o 1272/2008 45 artiklan 1 kohdan mukaan jäsenvaltioiden nimeämien
   elinten on saatava maahantuojilta ja jatkokäyttäjiltä tiedot näiden markkinoille saattamista
   vaarallisista kemiallisista seoksista. Komission asetuksella (EU) 2017/5421 muutettiin asetusta
   (EY) N:o 1272/2008 lisäämällä siihen kiireellisiin terveydenhuollon vastatoimiin liittyviä
   yhdenmukaistettuja tietoja koskeva liite, jäljempänä ’liite VIII’.
   Liite VIII hyväksyttiin maaliskuussa 2017. Hyväksymisen jälkeen jäsenvaltiot ja alan
   sidosryhmät pyysivät, että liitettä VIII muutetaan ennen sen noudattamispäivää sen
   toimivuuteen liittyvien vakavien huolenaiheiden vuoksi2. Komissio tilasi tutkimuksen, jossa
   arvioitiin väitteiden oikeutusta ja vaikutusta velvollisiin toimijoihin, ja totesi, että liitettä VIII
   oli todellakin tarpeen muuttaa. Muutos olisi toinen asetukseen tehtävä muutos asetuksen (EU)
   2020/11 hyväksymisen jälkeen. Kyseisellä asetuksella lykättiin kuluttajien käyttöön
   tarkoitettuja seoksia koskevien sääntöjen noudattamispäivää ja pyrittiin selkeyttämään
   sääntöjen tulkintaa, parantamaan sisäistä johdonmukaisuutta ja lieventämään joitakin sellaisia
   tahattomia seurauksia, jotka olivat tulleet ilmi vasta asetuksen (EU) 2017/542 hyväksymisen
   jälkeen.
   Komissio ehdottaa nyt 8 kohdan lisäämistä asetuksen (EY) N:o 1272/2008 25 artiklaan ja
   liitteen VIII muuttamista, koska näin voidaan ratkaista mainitut toimivuuteen liittyvät
   ongelmat.
   Asetuksessa (EY) N:o 1272/2008, sellaisena kuin se on muutettuna asetuksella (EU)
   2019/1243, ja erityisesti sen 53 c artiklassa annettujen valtuuksien mukaisesti komissio antaa
   erillisen delegoidun säädöksen kunkin sille siirretyn säädösvallan osalta. Koska 25 artiklan ja
   liitteen VIII muuttamista varten siirretty säädösvalta on erilainen, komissio ehdottaa kahta
   erillistä delegoitua säädöstä.
   Tällä ehdotetulla säädöksellä lisätään 25 artiklaan 8 kohta, jossa säädetään asiakkaan
   toiveiden mukaan sekoitettuja maaleja koskevasta ratkaisusta. Tämä säädös on vain osa
   ratkaisua; siinä käsitellään seurauksia, jotka kohdistuvat asetuksen (EY) N:o 1272/2008 25
   artiklan mukaisiin merkintävelvoitteisiin, kun asiakkaan toiveiden mukaan sekoitettuja
   maaleja varten ei tarvitse muodostaa ainutkertaista koostumustunnistetta (UFI-tunnistetta).
   Siitä, että asiakkaan toiveiden mukaan sekoitettuja maaleja varten ei ole tarpeen muodostaa
   ainutkertaista tunnistetta (UFI-tunnistetta) säädetään ratkaisun toisessa osassa, komission
   delegoidussa asetuksessa (EU) YYYY/XXX [C(2020)5759].
   2.         SÄÄDÖKSEN HYVÄKSYMISTÄ EDELTÄNEET KUULEMISET
   Asetuksen (EY) N:o 1272/2008 53 a artiklan 4 kohdan nojalla kuultiin jäsenvaltioiden
   nimeämiä asiantuntijoita REACH-asetuksen ja luokituksia ja merkintöjä koskevien asetusten
   mukaisten toimivaltaisten viranomaisten asiantuntijaryhmässä (CARACAL) (E02385)
   1
            EUVL L 78, 23.3.2017, s. 1–12.
   2
            Esimerkiksi vaikutukset, jotka liittyvät mahdollisuuteen noudattaa sääntöjä sellaisten seosten osalta,
            joiden koostumus vaihtelee suuresti niiden ainesosien luonnollisen alkuperän vuoksi; vaikeudet saada
            tietoa tuotteiden täsmällisestä koostumuksesta tapauksissa, joihin liittyy monimutkaisia toimitusketjuja,
            sekä vaikutukset, jotka johtuvat teknisiltä ominaisuuksiltaan ja vaaroiltaan samanlaisten seosten
            ainesosien useista eri toimittajista.
FI                                                         1                                                          FI
 ---pagebreak---    paremmasta lainsäädännöstä 13 päivänä huhtikuuta 2016 tehdyn toimielinten välisen
   sopimuksen3 sääntöjen mukaisesti.
   Lisäksi aloite julkaistiin palautteen saamiseksi 12. toukokuuta 2020 ja 9. kesäkuuta 2020
   välisenä aikana otsikolla ”Introducing labelling requirements for bespoke paints relevant for
   poison centers” (myrkytystietokeskusten kannalta merkityksellisten asiakkaan toiveiden
   mukaan sekoitettuja maaleja koskevien merkintävaatimusten ottaminen käyttöön)
   (https://ec.europa.eu/info/law/better-regulation/have-your-say/initiatives/12315-Amending-
   Regulation-EC-No-1272-2008-as-regards-supplemental-labelling-information-for-emergency-
   health-response). Saatu palaute voidaan tiivistää seuraavasti.
   Pääasiassa kemian teollisuuteen yhteydessä olevat ja Eurooppaan                  sijoittautuneet
   yksityishenkilöt ja yritykset esittivät komissiolle 46 huomautusta.
   Suurin osa huomautuksista saatiin teollisuuden sidosryhmiltä (92 prosenttia huomautuksista
   saatiin joko yrityksiltä tai liike-elämän järjestöiltä), ja muiden tahojen esittämien
   huomautusten osuus oli yhteensä 8 prosenttia (EU-kansalaiset 4 %, kansalaisjärjestöt 2 % ja
   muut 2 %).
   Yleisesti ottaen huomautuksissa suhtauduttiin hyvin myönteisesti tähän ehdotettuun
   säädökseen ja todettiin, että toteuttamiskelpoisen ratkaisun löytämisessä asiakkaan toiveiden
   mukaan sekoitettujen maalien alalla on edistytty huomattavasti.
   Suurin osa huomautuksista koski pyyntöä lykätä komission delegoidussa asetuksessa (EU)
   YYYY/XXX [C(2020)5759] säädettyä tammikuun 1. päiväksi 2021 asetettua ensimmäistä
   noudattamispäivää. Syiksi ilmoitettiin niiden seosten suuri määrä, joista olisi huomautusten
   esittäjien mukaan ilmoitettava; säädöksen hyväksymisen viivästyminen alkuperäisestä
   aikataulusta covid-19-epidemian vuoksi, minkä vuoksi säädöstä ei voida hyväksyä ennen
   tiettyä ajanjaksoa kesällä, jonka aikana säädöksiä ei toimiteta Euroopan parlamentille ja
   neuvostolle4; huoli siitä, että kemikaaliviraston kehittämät tarvittavat tietotekniset välineet,
   joihin teollisuuden on mukautettava järjestelmiään, eivät ehkä ole valmiita ajoissa, ja huoli
   siitä, että jäsenvaltioiden tietotekniset järjestelmät saattavat mahdollisesti kärsiä
   tietoturvaloukkauksista, jos ne eivät ole valmiita ajoissa.
   Komissio ei aio lykätä tammikuun 1. päiväksi 2021 asetettua noudattamispäivää seuraavista
   syistä: Euroopan kemikaalivirasto, jäljempänä ’kemikaalivirasto’, laati ja julkaisi liitteessä
   VIII olevan C osan mukaisen ilmoituksen muodon jo huhtikuussa 2019. Lisäksi
   kemikaalivirasto on kehittänyt ja perustanut hakutietokannan, joka on ollut toiminnassa
   marraskuusta 2019 lähtien.
   Jäsenvaltioiden tietoteknisten järjestelmien valmiuden osalta voidaan todeta, että
   jäsenvaltioiden pääsy hakutietokantaan etenee suunnitelman mukaisesti kaikkien niiden
   jäsenvaltioiden osalta, jotka ovat päättäneet käyttää kemikaaliviraston hakutietokantaa.
   Jäsenvaltiot pääsevät hakutietokantaan vain, jos ne täyttävät kaikki turvallisuusvaatimukset,
   joten tietoturvaloukkauksiin liittyvät huolenaiheet ovat perusteettomia.
   Komissio arvioi, että covid-19-epidemian aiheuttama viivästys, minkä vuoksi tätä säädöstä ei
   voida hyväksyä ennen tiettyä ajanjaksoa kesällä, jonka aikana säädöksiä ei toimiteta
   lainsäätäjille, on noin kaksi ja puoli kuukautta. Komission mielestä tämä ei kuitenkaan
   oikeuta lykkäämään noudattamispäivää.
   Palautteessa tuotiin esiin, että huomattavasta määrästä seoksia on ilmoitettava 1. tammikuuta
   2021 alkaen. Olisi otettava huomioon, että liitteessä VIII ainoastaan yhdenmukaistetaan
   3
            EUVL L 123, 12.5.2016, s. 1.
   4
            EUVL L 123, 12.5.2016, s. 1.
FI                                                  2                                               FI
 ---pagebreak---    ilmoituksen muoto ja että 45 artiklan mukaisia ilmoitusvelvoitteita on jo sovellettu asetuksen
   (EY) N:o 1272/2008 voimaantulosta lähtien. Asetuksessa (EU) 2017/542 säädetään 1.
   tammikuuta 2025 saakka ulottuvasta siirtymäkaudesta, jota sovelletaan nykyisten kansallisten
   järjestelmien mukaisesti ilmoitettuihin seoksiin, joten markkinoille jo saatetut seokset voivat
   hyötyä siitä.
   Mitä tulee 8 kohdan lisäämiseen 25 artiklaan, huomautettiin, että asiakkaan toiveiden mukaan
   sekoitetun maalin pakkauksessa ilmoitettavien siihen sisältyvien vaarallisten seosten UFI-
   tunnisteiden mainitsemiselle ei ole asetettu pitoisuuskynnysarvoa, ja ehdotettiin 10 prosentin
   kynnysarvoa. Edellä mainittu asiantuntijaryhmä, jota kuultiin, keskusteli samasta asiasta ja
   tuli siihen tulokseen, että tarvitaan paljon matalampi kynnysarvo, jotta voidaan varmistaa
   asianmukainen kiireellinen terveydenhuollon vastatoimi. Nyt otetaan käyttöön 0,1 prosentin
   pitoisuuskynnysarvo, joka on yhdenmukainen ilmoituksessa mainittavien vaarallisten
   ainesosien tunnistamiselle asetetun kynnysarvon kanssa.
   Mitä tulee 25 artiklan 8 kohdan toiseen alakohtaan, jossa säädetään velvoitteesta sisällyttää
   ainutkertaisella koostumustunnisteella varustetun seoksen pitoisuus asiakkaan toiveiden
   mukaan sekoitetun maalin varoitusetikettiin, jos pitoisuus on yli 5 prosenttia, teollisuuden
   sidosryhmät ehdottivat kynnysarvon nostamista 10 prosenttiin liikesalaisuuksien
   suojaamiseksi asianmukaisesti. Edellä mainittu asiantuntijaryhmä, jota kuultiin, keskusteli
   tästä kysymyksestä ja totesi, että asetettu raja-arvo olisi säilytettävä asianmukaisen kiireellisen
   terveydenhuollon vastatoimen varmistamiseksi ottaen erityisesti huomioon se, että useimmat
   maalit on sekoitettu siten, että kunkin väriainesosan pitoisuus on alle 5 prosenttia. Komissio
   katsoo, että koska luonnostekstissä jo sallitaan tietyn pitoisuuden vaihteluvälin ilmoittaminen
   tarkan pitoisuuden sijasta, mahdollisuus jäljittää seoksen kemiallinen koostumus vähenee
   merkittävästi ja että esitettyjä argumentteja ei ole perusteltu riittävästi, jotta turvallisuuden
   tason alentaminen lisää olisi perusteltua.
   Muut ehdotukset koskivat ’asiakkaan toiveiden mukaan sekoitetun maalin’ määritelmän
   laajentamista ’asiakkaan toiveiden mukaan sekoitettuihin väriseoksiin’ 25 artiklan 8 kohdan
   kolmannessa alakohdassa ja liitteessä VIII olevan A osan 2.4 kohdan 5 alakohdassa, jotta
   kaikki asiakkaan toiveiden mukaan sekoitetut väriseokset voisivat hyötyä poikkeuksesta.
   Komissio katsoo, että on erotettava toisistaan seokset, joiden tarkoituksena on lisätä väriä, ja
   värilliset seokset. Värilliset seokset eivät voi kuulua ’maalin’ määritelmän piiriin. Muita
   asiakkaan toiveiden mukaan sekoitettuja väriseoksia koskevia markkina- tai tapahtumatietoja
   ei toimitettu, joten määritelmän laajentaminen ilman sitä tukevia tietoja olisi perusteetonta.
   Muissa huomautuksissa ehdotetaan, että ’asiakkaan toiveiden mukaan sekoitetun maalin’
   määritelmästä poistetaan viittaus ’pieniin määriin’. Komissio katsoo, että tämä täsmennys on
   tarpeen, jotta voidaan selkeästi määritellä asiakkaan toiveiden mukaan sekoitetun maalin
   käsite, sillä ilman sitä markkinoille voitaisiin saattaa asiakkaan toiveiden mukaan sekoitettuja
   maaleja rajoittamattomina määrinä, mikä johtaisi erilaiseen riskiskenaarioon. Samalla mikä
   tahansa erityinen asetettu raja olisi ollut mielivaltainen ja perusteeton, kun otetaan huomioon,
   että määritelmän pitäisi soveltua erilaisiin tapauksiin.
   Lisäksi ehdotettiin, että 25 artiklan 8 kohdan kolmannessa alakohdassa ja liitteessä VIII
   olevan A osan 2.4 kohdan 5 alakohdassa olevaan asiakkaan toiveiden mukaan sekoitetun
   maalin määritelmään sisällytetään ’asiakkaan toiveiden mukaan sekoitetut teollisuuskäyttöön
   tarkoitetut maalit ja musteet’, koska myyntipisteessä sekoitettavia sävyjä tai värejä on
   olemassa myös teollisuussegmentillä. Koska tällaisia maaleja koskevan poikkeuksen
   tarpeellisuudesta ei ole näyttöä ja koska pyyntö on esitetty myöhäisessä vaiheessa, komissio ei
   pidä poikkeuksen laajentamista perusteltuna. Asiakkaan toiveiden mukaan sekoitettuihin
   maaleihin liittyvistä kysymyksistä keskusteltiin myös edellä mainitun asiantuntijaryhmän
FI                                                   3                                                 FI
 ---pagebreak---    kanssa, jota kuultiin asiasta, ja suurin osa asiantuntijoista piti parempana olla laajentamatta
   yksinkertaistamista millään tavalla.
   Jotkut huomautusten esittäjät halusivat joustavoittaa ainutkertaisten koostumustunnisteiden
   (UFI-tunnisteiden) sijoittamista pakkauksen muihin osiin (kuten yläosaan tai kanteen) sen
   sijaan, että ne sisällytettäisiin varoitusetiketin täydentäviin tietoihin tai pakkauksessa lähelle
   muita pakkausmerkintöjä 29 artiklan 4 a kohdan ja liitteessä VIII olevan A osan 5.3 kohdan
   nojalla. Komissio katsoo, että nykyiset säännökset mahdollistavat riittävän joustavuuden UFI-
   tunnisteen sijainnin suhteen.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Säädöksellä muutetaan asetusta (EY) N:o 1272/2008. Tämän delegoidun säädöksen
   oikeusperusta on asetuksen (EY) N:o 1272/2008 53 artiklan 1 kohta.
FI                                                   4                                                FI
 ---pagebreak---                            KOMISSION DELEGOITU ASETUS (EU) …/…,
                                                annettu 31.8.2020,
     aineiden ja seosten luokituksesta, merkinnöistä ja pakkaamisesta annetun Euroopan
       parlamentin ja neuvoston asetuksen (EY) N:o 1272/2008 25 artiklan muuttamisesta
                       asiakkaan toiveiden mukaan sekoitettujen maalien osalta
                                  (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon aineiden ja seosten luokituksesta, merkinnöistä ja pakkaamisesta sekä
   direktiivien 67/548/ETY ja 1999/45/EY muuttamisesta ja kumoamisesta ja asetuksen (EY)
   N:o 1907/2006 muuttamisesta 16 päivänä joulukuuta 2008 annetun Euroopan parlamentin ja
   neuvoston asetuksen (EY) N:o 1272/20085 ja erityisesti sen 53 artiklan 1 kohdan,
   sekä katsoo seuraavaa:
   (1)     Asetusta (EY) N:o 1272/2008 muutettiin komission asetuksella (EU) 2017/5426, jotta
           siihen voitiin lisätä tiettyjä vaatimuksia, jotka koskevat kiireellisiin terveydenhuollon
           vastatoimiin liittyvien tietojen toimittamista ja ainutkertaisen koostumustunnisteen
           (UFI-tunnisteen) sisällyttämistä vaarallisten seosten varoitusetiketissä annettaviin
           täydentäviin tietoihin. Maahantuojien ja jatkokäyttäjien edellytetään alkavan noudattaa
           vaatimuksia vaiheittain eri noudattamispäivistä alkaen sen mukaan, mitä käyttöä
           varten seos saatetaan markkinoille.
   (2)     Maaliala on herättänyt erityistä huolta kiireellisiä terveydenhuollon vastatoimia
           koskevien vaatimusten toimivuuden osalta, kun kyseessä ovat maalit, joita sekoitetaan
           pieninä määrinä räätälöidysti yksittäiselle kuluttajalle tai ammattikäyttäjälle
           myyntipisteessä. Hyvin spesifisiä maalisävyjä koskevan asiakaskysynnän
           tyydyttämiseksi maalien sekoittajia voidaan pyytää sekoittamaan ja toimittamaan
           maaleja, joiden koostumus voi vaihdella lähes rajattomasti. Kiireellisiä
           terveydenhuollon vastatoimia koskevien vaatimusten noudattaminen edellyttäisi sen
           vuoksi, että maalien sekoittajat joko toimittavat tietoja ja muodostavat ainutkertaisen
           koostumustunnisteen (UFI-tunnisteen) etukäteen erittäin suurelle määrälle kaikkia
           mahdollisia väriyhdistelmiä, joista monia ei ehkä koskaan toimiteta, tai lykkäävät
           jokaista toimitusta myyntipisteessä, kunnes tiedot on toimitettu ja UFI-tunniste on
           muodostettu. Kummastakin lähestymistavasta aiheutuisi kohtuuton rasite asiakkaiden
           toiveiden mukaan sekoitettujen maalien toimittajille.
   (3)     Jotta vältetään erityisesti pienille ja keskisuurille yrityksille asiakkaan toiveiden
           mukaan sekoitettujen maalien vuoksi aiheutuva kohtuuton hallinnollinen rasite,
           vaatimuksia muutetaan komission delegoidulla asetuksella (EU) YYYY/XXX
   5
           EUVL L 353, 31.12.2008, s. 1.
   6
           Komission asetus (EU) 2017/542, annettu 22 päivänä maaliskuuta 2017, aineiden ja seosten
           luokituksesta, merkinnöistä ja pakkaamisesta annetun Euroopan parlamentin ja neuvoston asetuksen
           (EY) N:o 1272/2008 muuttamisesta lisäämällä siihen kiireellisiin terveydenhuollon vastatoimiin
           liittyviä yhdenmukaistettuja tietoja koskeva liite (EUVL L 78, 23.3.2017, s. 1).
FI                                                          5                                               FI
 ---pagebreak---           [Julkaisutoimisto: lisätään viite komission delegoituun asetukseen ... aineiden ja
          seosten luokituksesta, merkinnöistä ja pakkaamisesta annetun Euroopan parlamentin
          ja neuvoston asetuksen (EY) N:o 1272/2008 muuttamisesta kiireellisiin
          terveydenhuollon vastatoimiin liittyvien tietovaatimusten toimivuuden parantamiseksi,
          C(2020)5759], jotta voidaan säätää mahdollisuudesta vapauttaa asiakkaan toiveiden
          mukaan sekoitetut maalit asetuksen (EY) N:o 1272/2008 liitteessä VIII säädetyistä
          ilmoitusvelvoitteista ja kyseisessä liitteessä säädetystä UFI-tunnisteen muodostamista
          koskevasta velvoitteesta. Jotta myrkytystietokeskukset voivat laatia sopivan
          kiireellisen terveydenhuollon vastatoimen, asiakkaan toiveiden mukaan sekoitettujen
          maalien sisältämiin yksittäisiin seoksiin sovelletaan kuitenkin edelleen kaikkia liitteen
          VIII vaatimuksia.
   (4)    Tämän perusteella on aiheellista muuttaa asetuksen (EY) N:o 1272/2008 25 artiklaa,
          jotta voidaan vahvistaa sääntö, joka koskee asiakkaan toiveiden mukaan sekoitettuja
          maaleja, joista ei ilmoiteta mitään tietoja ja joita vastaavaa UFI-tunnistetta ei ole
          muodostettu, ja jonka mukaan kaikkien asiakkaan toiveiden mukaan sekoitettuun
          maaliin sisältyvien seosten UFI-tunnisteet on ilmoitettava asiakkaan toiveiden mukaan
          sekoitetun maalin varoitusetiketissä. Jos UFI-tunnuksella varustetun seoksen pitoisuus
          asiakkaan toiveiden mukaan sekoitetussa maalissa on yli 5 prosenttia, pitoisuus olisi
          lisäksi sisällytettävä asiakkaan toiveiden mukaan sekoitetun maalin varoitusetiketin
          täydentäviin tietoihin, koska tällaisina pitoisuuksina asiakkaan toiveiden mukaan
          sekoitettuihin maaleihin sisältyvillä seoksilla on todennäköisemmin merkitystä
          kiireellisten terveydenhuollon vastatoimien kannalta.
   (5)    Kun otetaan huomioon, että asetuksen (EY) N:o 1272/2008 liitteessä VIII vahvistettu,
          kuluttajien ja ammattikäyttäjien käyttöön tarkoitettuja seoksia koskevien sääntöjen
          noudattamispäivä eli 1 päivä tammikuuta 2021 lähestyy ja että tämä asetus
          mahdollistaa mainitun liitteen noudattamisen kaikilla aloilla, tämän asetuksen olisi
          tultava voimaan mahdollisimman pian.
   (6)    Sen vuoksi asetusta (EY) N:o 1272/2008 olisi muutettava,
   ON HYVÄKSYNYT TÄMÄN ASETUKSEN:
                                                 1 artikla
   Lisätään asetuksen (EY) N:o 1272/2008 25 artiklaan kohta seuraavasti:
            ”8. Kun on kyse asiakkaan toiveiden mukaan sekoitetusta maalista, josta ei ole tehty
            ilmoitusta liitteen VIII mukaisesti ja jota vastaavaa ainutkertaista
            koostumustunnistetta ei ole muodostettu, kaikkien 45 artiklan mukaisesti
            ilmoitettavien asiakkaan toiveiden mukaan sekoitettuun maaliin sisältyvien seosten,
            joiden pitoisuus ylittää 0,1 prosenttia, ainutkertaiset koostumustunnisteet on
            sisällytettävä asiakkaan toiveiden mukaan sekoitetun maalin varoitusetiketin
            täydentäviin tietoihin, jotka sijaitsevat yhdessä ja jotka luetellaan asiakkaan toiveiden
            mukaan sekoitettuun maaliin sisältyvien seosten pitoisuuden mukaan alenevassa
            järjestyksessä liitteessä VIII olevan A osan 5 jakson säännösten mukaisesti.
            Jos ensimmäisen alakohdan soveltamisalaan kuuluvassa tapauksessa ainutkertaisella
            koostumustunnisteella varustetun seoksen pitoisuus asiakkaan toiveiden mukaan
            sekoitetussa maalissa on yli 5 prosenttia, kyseisen seoksen pitoisuus on sisällytettävä
            myös asiakkaan toiveiden mukaan sekoitetun maalin varoitusetiketin täydentäviin
            tietoihin sen ainutkertaisen koostumustunnisteen viereen liitteessä VIII olevan B
            osan 3.4 jakson mukaisesti.
FI                                                   6                                                FI
 ---pagebreak---             Tässä kohdassa ’asiakkaan toiveiden mukaan sekoitetulla maalilla’ tarkoitetaan
            maalia, jota sekoitetaan pieninä määrinä räätälöidysti yksittäiselle kuluttajalle tai
            ammattikäyttäjälle myyntipisteessä sävyttämällä tai värejä sekoittamalla.”
                                             2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 31.8.2020
                                              Komission puolesta
                                              Puheenjohtaja
                                              Ursula VON DER LEYEN
FI                                               7                                                FI